Myndefni í þættinum getur vakið óhug.
Markmiðið virðist hafa verið að myrða hjónin.
Í svona ofbeldisglæpum-
-eru yfirleitt tengsl milli þolanda og geranda.
Við sjáum að byssan er tóm.
Þetta er 9mm Beretta.
Ég veit ekki hvert við ætlum né hvað við ætlum að gera.
Við keyrum bara.
Það fyrsta sem ég hugsaði var að hann væri í stórum skóm.
Þetta gæti verið gerandinn. En það er verulega ólíklegt.
Hér eru ummerki um gríðarlegt ofbeldi.
Gerendurnir eru tveir eða fleiri.
Þegar ég kom að dyrunum voru þær lokaðar.
En þær voru ólæstar.
Ég opna því dyrnar og fer inn.
Þegar ég kem inn heyri ég-
-að það fossar vatn-
-úr eldhúskrananum.
Ég hrópa: "Halló!"
Ég sný mér til hægri-
-og sé mömmu og pabba liggjandi á gólfinu.
Ég öskra bara.
Ég sé þau liggja þarna.
Fjötruð með límbandi. Liggjandi í eigin blóði.
Þann tólfta júní árið 2017-
-finnast gömul hjón myrt á heimili sínu í Mantorp.
Dóttir hjónanna kom að þeim og gerði lögreglu viðvart-
-sem kemur tafarlaust á staðinn og fer inn í húsið.
Ég sé lík.
Hvar í fjandanum á maður að ganga? Þetta er viðbjóðslegt.
-Ég held mig á jaðrinum hérna. -Já.
Það er lík þarna undir.
-Er ekkert brotið? -Nei, ég sé ekki betur.
Þeim var hleypt inn.
Við sáum fljótt að eldhúsið var miðpunktur atburða-
-þar sem líkin fundust.
Það var mikið blóð á gólfinu.
Þau voru bundin við stóla.
Konan liggur undir borðinu-
-en karlinn liggur við hliðina á borðinu.
Hann hafði fallið fram fyrir sig.
Þau voru rígbundin með límbandi yfir handleggi og höfuð.
Það sást ekki framan í þau.
Mér datt í hug að þau hefðu kafnað-
-svo þétt voru þau bundin.
Myrtu hjónin fundust fjötruð
Umfangsmikil leit að morðingja
Eldri hjón finnast látin á bóndabæ
Þegar litið er til hvernig umhorfs var á vettvangi-
-sjást ummerki um gríðarlegt ofbeldi.
Við vissum að fórnarlömbin voru tvö.
Því lá beinast við að gerendurnir væru tveir eða fleiri talsins.
Okkur þótti afskaplega undarlegt-
-eftir að hafa séð ummerkin um allan hamaganginn í eldhúsinu-
-að annars staðar í húsinu skyldi allt vera óhreyft.
Í svona ofbeldisglæpum finnst yfirleitt einhvers konar-
-samband milli fórnarlambs og geranda.
Á milli þeirra eru yfirleitt einhver tengsl.
Við yfirheyrðum börnin þeirra-
-ef vera skyldi að þau gætu varpað ljósi á málið.
Og við spurðum hvað þau hefðu aðhafst síðustu daga.
Tor Lekander er 70 ára gamall og kona hans, Ann-Christine, er 63.
Samkvæmt börnunum þeirra þremur voru þau regluföst og athafnasöm.
Tor hafði hjálpað til við að byggja húsið-
-þar sem börnin þeirra uxu úr grasi.
Líf þeirra var friðsælt.
Þau áttu góða vini og voru í góðu sambandi við börnin sín.
Þegar við litum á fjármálin hjá þeim-
-fundum við engin ríkidæmi en heldur engar skuldir.
Við fundum ekkert óeðlilegt, þetta voru ósköp venjuleg hjón.
Við rannsókn á glæpavettvangi-
-uppgötva tæknimenn að bæði fórnarlömbin hafa skurði á hálsi.
Það útskýrir hið mikla magn af blóði sem var á gólfinu.
Þeir finna fleira sem veldur þeim heilabrotum.
Í eldhússkápnum var mikið af peningum sem sáust vel.
Þar voru líka lyfseðilsskyld lyf.
Annars staðar í húsinu fannst ekkert.
Engin ummerki um að þar hefði verið leitað.
Svo virðist sem markmiðið hafi verið...
að myrða hjónin.
Ekkert annað var gert.
Við forstofudyrnar hafði vökva verið hellt á gólfið-
-líklega til að hylja fótspor og önnur ummerki.
Tæknimenn lögreglu sjá einnig-
-að gerendur gerðu mislukkaða tilraun til að láta flæða yfir gólf-
-með því að stífla vaskinn með kjötöxi-
-og skrúfa frá krananum.
Að láta vökva flæða yfir gólfið á þennan hátt-
-er mjög óvenjulegt í Svíþjóð.
Það er mjög mikilvægt að við fáum hjálp frá almenningi-
-og við auglýsum eftir ábendingum og sjónarvottum frá gærdeginum-
-að fólki, farartækjum eða hverju því sem gæti reynst þýðingarmikið-
-í Mantorp og nærliggjandi svæði og sveitarfélaginu öllu.
Glæpavettvangurinn er úr alfaraleið-
-og því eru litlar líkur á að sjónarvottar finnist.
Lögreglan neyðist til að víkka út leitarsvæðið.
Við vissum að gerendurnir hefðu að minnsta kosti eins dags forskot.
Bankareikningur hjónanna sýndi að 1.000 krónur hefðu verið millifærðar-
-yfir á annan reikning.
Þetta var klukkan 13:30 sunnudaginn 11. júní.
Um það bil einum og hálfum tíma síðar-
-var önnur millifærsla á sama reikning-
-sem hljóðaði upp á 20.000 krónur.
Þegar við skoðuðum betur þessar 20.000 krónur-
-sáum við að hluti þeirrar upphæðar hafði verið-
-tekinn út úr hraðbanka í Borensberg-
-sem er í um 30 km fjarlægð frá glæpavettvangnum.
Bankayfirlit sýnir að 15.000 krónur voru teknar út-
-af bankareikningi hjónanna.
Nokkrar tilraunir voru gerðar til að taka út meira-
-en hámarksúttekt hafði þá verið náð.
Ódæðismennirnir slógu inn rétt númer í hvert skipti.
Þegar við sáum að peningar voru teknir út úr hraðbanka-
-héldum við að málið myndi leysast hratt og örugglega.
Oftast eru myndavélar við hraðbanka og því ætti að vera til upptaka-
-af ódæðismönnunum.
Við höfðum samband við bankann til að fá aðgang að myndavélinni.
Okkur lá eðlilega á að komast yfir upptökuna.
En þá kom í ljós að bankinn hafði stillt myndavélina þannig-
-að ekkert var tekið upp á þessum tímapunkti.
Lögreglan skoðar upptökur úr öðrum öryggismyndavélum á svæðinu-
-í von um að gerendurnir sjáist á þeim-
-en finna engan sem virðist grunsamlegur.
Ákall lögreglu til almennings ber að lokum ávöxt.
Í lok júní-
-fengum við ábendingu um tvo menn sem var vænlegri-
-en aðrar sem við fengum.
Annar þessara manna-
-hafði nýlega sýnt af sér hegðun sem lýsti geðröskun.
Vanheilsu mátti gæta í Lekander-fjölskyldunni.
Þegar við skoðuðum lyfseðla sem skrifað hafði verið upp á-
-sáum við að Ann-Christine Lekander hafði sótt lyf 9. júní-
-í lyfjabúð í Mantorp.
Slíkt hið sama gerði annar þessara manna.
Lyfin sem hún sótti gætu reynst þýðingarmikil-
-ef ódæðismennirnir skyldu eiga við fíknivanda að stríða.
Lögregla kemst einnig að því að daginn fyrir morðin-
-fór Ann-Christine í sömu verslunarmiðstöð-
-og mennirnir tveir.
Auk þess vissum við að annar þessara manna-
-breytti útliti sínu-
-nokkrum dögum eftir að Lekander-hjónin fundust látin.
Þegar við skyggnumst fyrir um fjármál þessara manna-
-sjáum við að þeir hafa ekki tekið út pening af bankareikningum sínum-
-milli 11. og 15. júní.
Þetta gefur til kynna að þeir hafi haft reiðufé milli handanna.
Við höfðum þessa menn grunaða.
Við fylltumst þeirri von að þarna væru sökudólgarnir komnir.
Þetta er bein útsending frá TV4 Play-
-til að tilkynna að tveir menn hafa verið handteknir-
-grunaðir um morðin tvö í Mantorp.
Hinn grunaði neitar sök
Þegar við grennslumst betur fyrir um þessa tvo menn-
-komumst við að því að annar þeirra býr bara nokkrum kílómetrum-
-frá glæpavettvangnum.
Hann hefur því verið kunnugur staðháttum.
Hinn maðurinn bjó í Hallsberg-
Hann gæti því hafa verið á leið heim til Hallsberg-
-og komið við í Borensberg-
-til að taka út peninga af korti Lekander-hjónanna.
En þegar lögregla skoðar símagögn mannanna tveggja-
-kemur í ljós að þeir voru ekki á staðnum-
-þegar glæpurinn var framinn.
Þeir voru á svæðinu og athæfi þeirra var grunsamlegt-
-en meira var það ekki.
Engar nýjar upplýsingar komu í ljós. Grunsemdir okkar jukust ekki.
Þvert á móti útilokuðum við þá sem sökudólga.
Enn á ný hafði lögregla enga grunaða.
En tæknimenn lögreglu unnu hörðum höndum á glæpavettvangi-
-við að finna vísbendingar sem fært gætu rannsóknina áfram.
Við fundum fótspor á ganginum fyrir utan eldhúsið.
Það var greypt í einhvers konar sykurlausn.
Fótsporið vísaði í átt að útidyrunum.
Okkur datt í hug að sykurlausnin hefði fest við skóinn-
-þegar vökvanum var hellt á gólfið.
Svo hefur hann farið út-
-eftir að hann myrti hjónin.
Innan um blóðið og vökvann á eldhúsgólfinu-
-finna tæknimenn plastkúlu-
-sem þeir halda að komi úr kolsýrubyssu.
Aðrir hlutir eru teknir úr eldhúsinu og sendir í greiningu-
-þar á meðal farsímar hjónanna.
Rannsókninni miðaði áfram-
-og okkur tókst að ná fingraförum af síma Tors.
Þessi fingraför fundust ekki í gagnabanka lögreglunnar.
Leitin að vísbendingum hélt áfram hjá réttarlæknaráði Svíþjóðar.
Maðurinn var teipaður fastur við stólfótinn-
-og við fundum þurr svæði á vinstri buxnaskálm hans-
-sem annars var gegnblaut.
Á nokkrum stöðum á skálminni-
-náðum við DNA-sýni.
En það gæti hafa verið-
-af einum lögregluþjónanna sem snertu líkið eða af réttarlækninum.
En í límbandinu sem var vafið um höfuð Tors-
-fundum við plastögn-
-sem við höldum að sé úr bláum einnota nítrílhanska.
Af annarri hlið plastagnarinnar-
-tekst réttartæknum að ná fram öðru DNA-sniði.
Í ljós kemur að það passar við erfðaefnið sem var á buxum Tors.
Þegar við sáum að erfðaefnið passaði-
-fannst okkur við hafa öruggt DNA-snið af einum gerendanna.
Það var gott að hafa erfðaefnið.
Það gaf okkur góðan möguleika á að finna ódæðismanninn.
Þetta var spurning um að finna þann sem erfðaefnið átti.
Lögreglan leitar í erfðaefnisskrá í von um að finna samsvörun.
En engin samsvörun finnst.
Nú er það spurning um handavinnu til að finna gerandann-
-með því að taka DNA-sýni og greina þau.
Við getum ekki tekið sýni úr öllum í Svíþjóð-
-og því einbeitum við okkur að nærliggjandi svæði-
-og víkkum leitina út í aðra flokka sem geta reynst viðeigandi.
Tekin eru sýni úr hundruðum einstaklinga-
-sem eru mögulegir gerendur.
En þegar við fáum enga samsvörun áttum við okkur á því-
-að það eru engin bein tengsl milli gerandans og fórnarlambanna.
Hinn seki gæti verið hvar sem er í Svíþjóð-
-eða jafnvel erlendis.
Sumir dagar voru erfiðari en aðrir.
En við reynum að styðja hvert við annað-
-og drífa hvert annað áfram. Við verðum að leysa þetta mál.
Annað gengur ekki.
Til að ná árangri-
-verður lögreglan að afmarka betur þá sem hún tekur sýni úr.
Getur skófarið sem fannst á vettvangi komið þeim á sporið?
Þegar við rannsökuðum skófarið-
-komumst við að því að 33.000 slíkir sólar höfðu verið framleiddir.
Við áttuðum okkur á því að 33.000 skór væru of margir skór-
-og við gerðum okkur ekki miklar vonir um að finna rétta parið.
En við greiningu kom í ljós að skófarið var í stærð 47-
-og það gaf okkur ákveðna skóstærð.
Stærð 47-
-er ekki algeng stærð hér á landi.
Þegar skóstærðin bætist við-
-getur lögreglan fækkað mögulegum gerendum niður í 190.
Það eru þó enn of margir til að hægt sé að taka sýni úr þeim öllum.
Á sama tíma fer lögreglan að skoða aðrar vísbendingar.
Við héldum kannski-
-að ódæðismaðurinn hefði notað sitt eigið límband-
-til að teipa fórnarlömbin.
Við ákváðum að komast að því hvernig límband þetta væri-
-hvar það hefði verið keypt-
-og á hvaða tíma.
Við byrjuðum á því að skoða mögulegar verslanir.
En þessi tegund af límbandi fékkst í fjölmörgum verslunum.
Lögreglan nær í silfurlitað veflímband-
-í helstu verslanir nálægt glæpavettvangnum.
Límbandið er sent í greiningu-
-í von um að hægt sé að bera kennsl á tegundina sem notuð var.
Þetta límband er eins og það sem fannst-
-á morðstaðnum, á fórnarlömbunum.
Þegar það er skoðað-
-sést ákveðið mynstur á yfirborðinu.
Þræðirnir eru einnig mismargir.
Við fundum út að límbandið var keypt í Biltema.
Vandamálið var-
-að þetta var mögulega algengasta veflímbandið í Svíþjóð.
Til að byrja með-
-lofaði það því ekki sérlega góðu-
-fyrir málið.
En við unnum einnig með þá kenningu-
-að svarta einangrunarlímbandið sem fannst á morðstað-
-hefði verið keypt við sama tækifæri.
Með hjálp öryggismyndavéla í Biltema komst lögregla að því-
-að svart einangrunarlímband og silfurlitað veflímband-
-hefði í 177 tilfellum verið keypt saman.
Við þrengdum leitina enn frekar með því að skoða hvar fólk hafði verslað-
-áður en það keypti límbandasamsetninguna.
Þar með lækkuðum við töluna úr 177 niður í tólf manns-
-sem við gátum tekið DNA-sýni úr.
Johanna Wihlmark og samstarfsmenn hennar-
-fá það verkefni að taka viðtöl og DNA-sýni-
-úr þessum nýþrengda hópi fólks.
Þetta var nokkuð sérstakt.
Ég er mjög meðvituð um-
-að við erum á hælunum á tvöföldum morðingja.
Við verðum að vera opin fyrir öllum möguleikum.
Þess vegna verðum við að ræða við þetta fólk.
Þennan dag voru þrjú viðtöl á dagskrá.
Það fyrsta var við 24 ára gamlan mann.
Hann ákvað tímasetninguna-
-og vildi að við hittum hann í morgunkaffinu hans klukkan 9.
Þá átti hann hálftíma hlé og það var því góður tími fyrir samtal.
Við vonuðum auðvitað að morðinginn væri einn af þessu tólf.
En persónulega-
-gerði ég mér engar sérstakar vonir um að neitt kæmi út úr þessu.
Við höfðum sniðið okkur þröngan stakk í rannsókninni-
-hvað viðkom tímasetningu á límbandskaupunum.
Það var ekkert sem sagði-
-að sá seki hefði ekki keypt límbandið á öðrum tímapunkti-
-eða fengið það úr allt annarri verslun.
Út kemur mjög kurteis ungur maður og kynnir sig-
-og auðkennir sig og er mjög samstarfsfús.
Ég tek strax eftir-
-að hann er í mjög stórum skóm.
Hann veit að þetta snýst um vörur sem hann keypti-
-í Biltema þann 11. júní-
-þegar hann keypti veflímbandið og einangrunarlímbandið.
Hann segist hafa notað veflímbandið til að laga dótaofn barnanna sinna.
Og einangrunarlímbandið til að laga lampa heima hjá sér-
-sem gaf frá sér rafstraum.
Þegar viðtalinu lauk fékk hann upplýsingar-
-um hvernig sýnatakan færi fram.
Ég tek út strokpinnann.
Ég þurfti að teygja mig nokkuð því hann er mjög hávaxinn.
Ég tók strok út munni hans-
-og það var allt og sumt.
Ég fékk á tilfinninguna að hann væri ódæðismaðurinn.
En á hinn bóginn þótti mér ólíklegt-
-að 24 ára tveggja barna faðir-
-hefði framið svo hrottalegan glæp.
Við fáum niðurstöðurnar frá réttartæknimiðstöð Svíþjóðar-
-um að strokið sem við tókum úr munninum á honum-
-passi við DNA-sniðið sem við fundum á morðstað.
Þegar við skoðum listann yfir skó sem höfðu verið pantaðir-
-sjáum við að fyrr á árinu hafði þessi sami einstaklingur-
-fengið sent par af Arbesko -skóm í stærð 47.
Slóðin liggur til manns að nafni Edvin Gyllensvaan.
Hann er 24 ára og býr í Mullsjö-
-með maka sínum og tveimur ungum börnum þeirra.
Hann er lærður kokkur en vinnur nú á lyftara.
Hinn grunaði er maður-
-sem passar ekki við þá venjulegu mannlýsingu-
-sem yfirleitt kemur fram í rannsóknum á ofbeldisglæpum.
Hann er ekki þekktur fyrir að vera ofbeldisfullur.
Hann stríðir ekki við fíknivanda-
-sem tvinnast oft saman við ofbeldisglæpi.
Þremur mánuðum eftir morðin-
-er Edvin Gyllensvaan handtekinn á heimili sínu í Mullsjö.
Á sama tíma var húsleit gerð á heimili hans.
Leitað var án árangurs að límbandi-
-eins og því sem notað var við morðin-
-og að hnífum, en morðvopnið hafði aldrei fundist.
Fyrir utan hjá honum finnst skópar.
Við nánari athugun kemur í ljós að þeir passa við skófarið á morðstað.
Edvin er handtekinn-
-grunaður um morðið á Tor og Ann-Christine Lekander.
Hann harðneitar sök í öllum yfirheyrslum.
Í fyrstu yfirheyrslunum-
-segist hann hafa verið úti í bíltúr.
Hann hafi keyrt stefnulaust um-
-en alls ekki farið í neitt hús.
Í næstu tveimur yfirheyrslum-
-segist hann hafa komið við í húsi og fengið að nota klósettið.
Hann hafi fengið glas af sólberjasafa og hitt konuna sem bjó þar.
Þegar hann minnist á sólberjasafann-
-held ég að hann byggi frásögnina að hluta til á alvöru minningum.
Hann var í húsinu.
Hann hélt á flösku af safa.
En enginn bauð honum safann.
Hann hellti safanum yfir líkin eftir að hann myrti þau.
Gæti 24 ára tveggja barna faðir með hreina sakaskrá-
-hafa framið tvö hrottaleg morð einn síns liðs?
Þegar fimmta yfirheyrslan hefst-
-byrjar hann á því að koma með yfirlýsingu.
Hann segist ekki ætla að svara fleiri spurningum-
-því honum hafi verið hótað. Svo segir hann ekki meir.
Það getur verið stressandi að ræða við lögregluna-
-þótt maður hafi ekkert að fela. Fólk bregst við á ólíkan hátt.
Það er erfitt að dæma af viðbrögðum fólks hvort það sé að ljúga.
Eftir handtöku Edvins fær lögreglan aðgang að bankagögnum hans.
Í ljós kemur að Edvin gerði fleiri kaup-
-sama dag og morðin.
Nokkuð sem gæti reynst þýðingarmikið.
Á morðstaðnum-
-hafði lögreglan fundið hvíta plastkúlu-
-sem haldið var að kæmi úr kolsýrubyssu.
Þann 11. júní keypti hann kolsýrubyssu-
-í verslun í Jönköping.
Það eftirtektarverða er-
-að kolsýrubyssunni var skilað-
-nokkrum dögum eftir morðin.
Með þessar upplýsingar í höndunum höfum við samband við verslunina-
-og komumst að því að byssan sem sakborningur hafði skilað-
-er enn í vöruhúsi þeirra. Við tókum hana sem sönnunargagn.
Þetta er kolsýrubyssa, eða soft air gun.
Hún var keypt í Teknikmagasinet.
Lítum aðeins á hana...
Þetta virðist vera eftirlíking af ítalskri skammbyssu, Beretta.
92F-módel, 9mm.
Hvað varðar þyngd og útlit sést enginn munur-
-á þessari byssu og alvöru byssu.
Það voru blóðblettir á vopninu-
-úr Tor Lekander.
Það þýðir að vopnið var á staðnum-
-eða var notað við morðið.
Með því að skoða kaupsögu Edvins Gyllensvaan-
-og greina farsímanotkun hans-
-getur lögreglan skapað skýra mynd af ferðum hans-
-daginn sem morðin voru framin.
Í dagsbyrjun fer hann frá heimili sínu í Mullsjö.
Hann skutlar fjölskyldunni til tengdaforeldra sinna-
-áður en hann keyrir til Jönköping.
Kortlagning á ferðum hans sýnir að fyrst keypti hann límband í Biltema-
-að því búnu fór hann í íþrótta- og útivistarverslunina XXL-
-og keypti flökunarhníf.
Svo keypti hann kolsýrubyssuna í verslunarmiðstöðinni Asecs.
Eftir þessi innkaup-
-keyrir hann norður eftir E4-þjóðveginum.
Af ókunnum ástæðum beygir hann af E4-þjóðveginum-
-og keyrir til Mantorp sem, eftir því sem við komumst næst-
-hann tengist ekki á nokkurn hátt.
Millifærslurnar af reikningi hjónanna-
-áttu sér stað milli kl. 14:55 og 15:11.
Milli kl. 16:09 og 16:12-
-er peningur af reikningi hjónanna tekinn út úr hraðbanka í Borensberg.
Eftir það, um kl. 17:00-
-sjáum við að hann hefur lagt bílnum í Linköping-
-þar sem hann fær sér að snæða á veitingahúsi.
Þegar hann er búinn að borða á veitingahúsinu-
-heldur hann af stað-
-aftur heim til Mullsjö.
Jafnvel þótt lögreglan geti kortlagt ferðir Edvins þennan dag-
-er mörgum spurningum enn ósvarað.
Af hverju fór hann sérstaklega heim til Lekander-hjónanna?
Hvers vegna urðu þau fyrir svo hrottalegu ofbeldi?
Og hvaða hótanir eru það sem Edvin segist hafa fengið?
Níu mánuðum eftir morðin á Lekander-hjónunum-
-hefjast réttarhöldin gegn Edvin Gyllensvaan.
Jafnvel þótt okkur í lögreglunni-
-fyndist við hafa náð góðum árangri-
-og vel hefði verið staðið að rannsókninni-
-veit maður ekki hvernig réttarhöldin fara og hvernig dæmt verður í þeim.
Það var vel staðið að rannsókninni en þegar í réttarsal er komið-
-kemur alltaf eitthvað á óvart.
Í þessum sal fóru réttarhöldin um Mantorp-morðin fram.
Saksóknarinn er vinstra megin, þar sit ég.
Verjandinn og lögmaður fjölskyldunnar.
Sakborningur situr gegnt mér.
Þannig er það alltaf í réttarsal.
Fyrst Gyllensvaan hætti að tala í fimmtu yfirheyrslunni-
-býst ég við því að hann segi eitthvað í réttarsal.
Það er enginn skyldugur til að segja réttinum neitt-
-en þegar sönnunargögnin eru yfirgnæfandi-
-og hann neitar sök, þá hlýtur að vera útskýring-
-á því að ekki sé allt sem sýnist.
Því sönnunargögnin eru svo rífleg.
Það voru þrír staðir í heildina.
Það var ég sem tók út peningana. Ég viðurkenni það. Ég stal þeim.
En ég drap þau ekki.
Á meðan réttarhöldunum stendur segir Edvin-
-að hann hafi unnið svart sem bílstjóri-
-fyrir mann sem hann kallar Mattias.
Nokkrum sinnum hafi Mattias beðið Edvin-
-um að vera flóttabílstjóri.
En því hafi hann aldrei orðið við.
Það er best að ég byrji frá byrjun.
Ég er enginn asni, ég áttaði mig á því frekar fljótt-
-að hann væri glæpamaður.
Helgina á undan, þann ellefta-
-náði allt hámarki, hann var farinn að hóta mér.
Ef ég hlýddi ekki, ef ég gerði ekki...
það sem gerðist, þá væri fjölskyldan mín í hættu.
Ég tók þessar hótanir mjög alvarlega.
Þetta voru glæpasamtök í Jönköping.
Edvin segist hafa fengið leiðbeiningar frá Mattiasi-
-um að kaupa byssu og hníf. Sem hann og gerði.
Eftir að ég keypti hlutina-
-fór ég að hitta Mattias og mann sem ég ætla að kalla Elias.
Ég veit ekki hvert við ætlum né hvað við ætlum að gera.
Við keyrum bara af stað. Þeir leiðbeindu mér úr aftursætinu.
Ég keyri þangað til þeir segja mér að beygja.
Að lokum endum við í Mantorp.
Hvers vegna ættu tveir krimmar-
-eins og hann lýsir þeim, að ýta honum út á glæpabrautina-
-og nota hann í þessum tilgangi?
Það eykur bara líkurnar á því að þeir náist.
Það gengur ekki upp.
Mattias bankar á dyrnar. Ann-Christine kemur til dyra.
Þá förum ég og hinn maðurinn inn í húsið.
Ann-Christine kallar á Tor.
Þau eru leidd inn í eldhús og látin setjast á tvo stóla.
Ég teipa þau með svarta límbandinu.
Þá tekur hinn maðurinn fram silfurlímbandið.
Ég byrja að teipa þau um hendur og bringu.
Mér er sagt að teipa fyrir munninn á þeim. Ekki fyrir nefið.
Bara fyrir munninn. Sem ég geri.
Þá sé ég að fingurtotan á bláa hanskanum mínum er horfin.
Ég læt hinn manninn sem var með mér fá límbandið.
Mér er sagt að fara og taka út peningana.
Ég fer út í bíl og keyri í burtu.
Það eina sem ég veit-
-er að ég hjálpaði til við að ræna gömul hjón.
Þessa frásögn hef ég ekki heyrt áður.
Hann segir að þegar hann yfirgaf húsið hafi þau verið bundin-
-en þau hafi bæði verið á lífi.
Svo fór hann til Linköping og fékk sér að borða.
Þegar hann heyrði ekkert frá Mattiasi og Eliasi fór hann heim.
Daginn eftir segist Edvin hafa hitt Mattias og Elias.
Þeir létu hann fá poka með byssunni-
-en líka vinnuskó sem hann hélt að hefðu verið í bílnum.
Á þriðjudeginum las ég í Aftonbladet hvað hafði gerst.
Ég áttaði mig á því hversu alvarlegt málið var-
-bæði vegna hótananna og þess sem myndi gerast ef...
ég segði frá því sem gerst hafði.
Þetta var hryllilegur glæpur.
En það var ekki ég sem drap þau.
Þessi saga sem hann segir-
-stemmir við sönnunargögnin.
Hann getur útskýrt hvers vegna hann keypti hníf og byssu-
-af hverju hann fór til Linköping.
Nafn Mattiasar hafði komið fram í rannsókninni-
-í viðtölum við fjölskylduna-
-og í skilaboðum milli Edvins og kærustunnar hans.
Enginn hafði hitt þennan Mattias.
Enginn sá nokkurn tímann skilaboð frá honum.
Þetta var maður sem Gyllensvaan sagði, þó nokkrum sinnum-
-að hann ynni fyrir.
Við litum á gögnin úr fyrri stigum málsmeðferðarinnar til að athuga-
-hvað okkur hefði yfirsést.
Við athuguðum vinahóp Edvins til að sjá hvort þar væri einhver-
-sem passaði við lýsingu sakborningsins.
En við fundum engan sem passaði við þessa lýsingu.
Það er ekkert-
-í frásögn hans sem við getum kannað og athugað hvort það sé satt.
Það er ekkert áþreifanlegt, engin smáatriði-
-ekkert sem einhver annar hefði getað séð eða heyrt-
-engin innkaup af hans hálfu, enginn samastaður.
Hann segist ekki geta gefið sannanlegar upplýsingar-
-því hann sé hræddur.
En við gátum ekki séð-
-neitt í ferðum hans eða af yfirheyrslunum-
-sem gaf til kynna að hann hefði virst áhyggjufullur um sumarið.
Ekkert sem benti til hótana eða slæmrar samvisku.
Það mikilvægasta núna er að greina-
-það sem hann segir og athuga hvort þar sé nokkuð-
-sem við getum sannreynt til að sjá hvort hann segi satt-
-eða hvort hann sé að ljúga.
Í hvernig skóm varstu þennan dag?
Grænum strigaskóm.
-Mmm. -Hvítum að ofan.
Eru það skórnir sem þú varst í-
-þegar þú varst handtekinn?
Einmitt.
Þetta var eina áþreifanlega staðhæfingin-
-í öllum framburði hans sem við höfðum ekki þegar athugað.
Lögreglan athugar innkaupasögu Edvins enn og aftur-
-og kemst að því að hann keypti græna strigaskó-
-þremur vikum eftir morðin.
Hann segist hafa verið í þessum skóm.
Skófarið geti því ekki verið hans.
Þetta er ómöguleg samsetning. Hann lagaði frásögn sína að skónum.
Augljós mistök. Hann hélt að hann hefði átt skóna lengur.
En þetta gefur skýrt til kynna að hann breytti frásögn sinni-
-til að passa við sönnunargögnin.
Við leggjum fyrir sönnunargögn-
-hann verður að útskýra þau og þá spinnur hann sögu.
En það er ekki sönn saga.
Þegar við sáum hversu rígbundin þau voru-
-héldum við að gerendurnir væru fleiri en einn.
Einn hefði hótað þeim með vopni-
-og annar bundið þau með límbandi.
Þá hefðu þeir stjórn á aðstæðum.
Svo áttuðum við okkur á því að einn gerandi hefði getað framkvæmt þetta.
Málið gegn Gyllensvaan var afgerandi.
DNA úr honum fannst á límbandinu-
-á hnakka Tors Lekander.
Límbandinu sem hafði verið vafið um andlit hans til að drepa hann.
Hinar afgerandi tæknilegu sannanir segja Edvin sekan um morðin.
En ástæðan liggur ekki fyrir.
Áður en dómur getur fallið-
-verður Edvin að gangast undir mat á geðrænu sakhæfi.
Á fyrri stigum meðferðar málsins kom í ljós-
-að hann hefði látið sig dreyma um morð.
Hann reyndi ekki að halda þessu leyndu.
Hann vildi drepa með hníf, sjá blóð.
Hann hugsaði líka út í hvaða fólk hann gæti drepið-
-vini og nána fjölskyldumeðlimi-
-og í hvaða röð.
En hann sagði að það væri liðin tíð-
-og að hann hefði farið í meðferð við slíkum hugarórum.
Ég lét mig dreyma um að meiða fólk, um að drepa.
Ég hélt nokkurs konar "dauðalista".
Ég vissi að þetta var ekki eðlilegt.
Ég fór í nokkrar meðferðir, ég leitaði mér hjálpar.
Mat á geðrænu sakhæfi sýnir-
-að þegar morðin voru framin-
-hafi Edvin ekki þjáðst af geðrænum kvillum.
Eina ástæðan fyrir þessum verknaði virðist vera sú-
-að hann langaði til að drepa.
Hann átti líka í fjárhagsvandræðum og þetta var leið-
-til að afla sér fjár.
Ef ég hefði gert það sem fólk heldur að ég hafi gert-
-hefði ég ekki farið og fengið mér steik á Texas Longhorn-
-farið svo heim og látið sem ekkert væri.
Ég hef sterka siðferðiskennd.
Ég vil ekki meiða fólk, ég hef aldrei viljað það.
Edvin Gyllensvaan er sakfelldur-
-bæði í héraðsdómi og fyrir áfrýjunardómstól-
-í lífstíðarfangelsi.
En hálfu ári eftir að dómur féll-
-hefur Edvin samband við lögreglu.
Það er dálítið sem hann vill segja þeim.
Frásagnir hans höfðu áður verið með öllu móti.
Það var engin leið að vita hvað hann ætlaði að segja núna.
Ódæðismaðurinn segist núna hafa verið einn að verki-
-þegar hann framdi morðin í Mantorp.
Við höfðum þegar fært sönnur fyrir því svo þetta breytti engu.
Það er vitavonlaust að ætla að finna mann-
-sem keypti tvær límbandsrúllur.
En til eru þrjóskir lögreglumenn.
Og mjög færir. Þeir sem rannsökuðu þetta mál-
-eru einmitt af þeirri gerð.
Við notuðum ýmis konar aðferðir við rannsókn þessa máls-
-sem óvíst var að myndu skila árangri.
En við fylgdum þessum aðferðum eftir og að lokum-
-leiddu þær okkur að morðingjanum.
Edvin Gyllensvan situr í hámarksöryggisfangelsi.
Árið 2028 getur hann sótt um að lengd vistarinnar verði ákvörðuð.
Þýðandi: Gunnhildur Jónatansdóttir www.sdimedia.com